Tyhjennetystä Tammerkoskesta löytyi sodanaikainen kranaatti – Poliisi turvasi Puolustusvoimien toimintaa paikan päällä

Tyhjennetyn Tammerkosken pohjasta löytyi keskiviikkona sodanaikainen kranaatti. Sisä-Suomen poliisin rikoskomisario Jussi Pilviö kertoo, että ilmoitus 80 millimetrinen ammus tuli poliisille keskiviikkoiltana kello 18.57. Ammus löytyi Tammerkosken pohjasta, Hämeensillan läheisyydestä. Pilviön mukaan ammuksen löysi iltakuuden aikaan Tammerkosken pohjassa rakennustöitä tehnyt henkilö. –Aivan tarkkaa tietoa löytöpaikasta minulla ei ole, mutta aivan sillan välittömästä läheisyydestä se löytyi, Pilviö kertoo. Video näyttää, millaista muuta tavaraa tyhjennetyn Tammerkosken pohjalta on löytynyt ja mitä työmaalla nyt tapahtuu: Lue myös: Tammerkoski tyhjennettiin yön pimeydessä: Tältä näytti kuivunut koski aamuvarhaisella, katso kopterivideo Lue myös: Kuiva Tammerkoski houkutteli aarteenetsijöitä: pohjasta löytyi tavanomaiset pöytä, pyörä ja puhelimia, mutta myös kirves Poliisi turvasi siirtoa Pilviö kertoo, että poliisi oli paikalla turvaamassa Puolustusvoimien työskentelyä. Puolustusvoimien panssariprikaatin tiedotussihteeri Kirsi Lehto kertoo, että puolustusvoimat kävi hakemassa kranaatin paikalta hävitettäväksi. –Siitä ei ole tietoa, joko kranaatti on hävitetty. Yleensä näitä kerätään suurempi määrä ja ne hävitetään kerralla, Lehto kertoo. Timelapse-video näyttää kuinka koski tyhjennettiin vedestä Koski tyhjennettiin kolmeksi päiväksi Tammerkoski tyhjennettiin tiistain vastaisena yönä kolmen päivän ajaksi. Syy tyhjennykselle on Hämeensillan remontti. remonttia varten Tammerkosken pohjaan kiinnitetään 150 teräspaalua, joiden päälle voidaan asentaa työskentelytasoja. Tammerkosken täyttäminen aloitetaan perjantaina aamulla. Lue myös: Tammerkoski tyhjennetään usean päivän ajaksi – Näin Hämeensillan remontti etenee Korjaus 6.4.2018 klo 10.12: korjattu kranaatin ammus -ilmaisu.